मैं खुद किसान हूं, समझता हूं किसानों की परेशानी: कल्याण
घरौंडाके विधायक एवं हैफेड चेयरमैन हरविंद्र कल्याण ने किसानों की समस्याओं को मद्देनजर रखते हुए तरावड़ी हैफेड कोल्ड स्टोर को दोबारा शुरू करने के आदेश दिए हैं। तरावड़ी हैफेड कोल्ड स्टोर के बंद होने से किसानों को काफी दिक्कतों से जूझना पड़ रहा था। इस संदर्भ में किसान यूनियन के प्रतिनिधियों ने हैफेड चेयरमैन और घरौंडा विधायक हरविंद्र कल्याण से मुलाकात की और इसे दोबारा शुरू कराने के लिए ज्ञापन हैफेड चेयरमैन को सौंपा। इस मामले में तुरंत संज्ञान लेते हुए हैफेड चेयरमैन हरविंद्र कल्याण ने तरावड़ी हैफेड कोल्ड स्टोर को तुरंत चलाने के निर्देश दिए। उन्होंने कहा कि वे खुद किसान हैं और किसानों की दिक्कतों से भली भांति समझते हैं, इसलिए किसानों को किसी तरह की कोई परेशानी नहीं आनी चाहिए। उन्होंने संबंधित अधिकारियों से बात की और तरावड़ी हैफेड कोल्ड स्टोर को बिना किसी देरी के तुरंत चलाने के आदेश दिए। बता दें कि तरावड़ी हैफेड कोल्ड स्टोर पिछले काफी समय से नुकसान के कारण बंद कर दिया गया था।
hin_Deva hin_Deva